stanford-oval/wikipedia huggingface dataset:
การเมืองไทย

| การเมืองไทย |
| --- | --- |
ตราแผ่นดิน
ประเภทรัฐ: รัฐเดี่ยว ระบบรัฐสภา ราชาธิปไตยภายใต้รัฐธรรมนูญ 
รัฐธรรมนูญ: รัฐธรรมนูญแห่งราชอาณาจักรไทย พุทธศักราช 2560 รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ 1) พุทธศักราช 2564
ฝ่ายนิติบัญญัติ
ชื่อ: รัฐสภา
ประเภท: สองสภา
สถานที่ประชุม: สัปปายะสภาสถาน
สภาสูง
ชื่อ: วุฒิสภา
ประธาน: มงคล สุระสัจจะ ประธานวุฒิสภาและรองประธานรัฐสภา
ผู้แต่งตั้ง: การเลือกกันเอง
สภาล่าง
ชื่อ: สภาผู้แทนราษฎร
ประธาน: วันมูหะมัดนอร์ มะทา ประธานสภาผู้แทนราษฎรและประธานรัฐสภา
ผู้แต่งตั้ง: การเลือกตั้งระบบแบ่งเขตคะแนนสูงสุดและบัญชีรายชื่อ
ฝ่ายบริหาร
ประมุขแห่งรัฐ
คำเรียก: พระมหากษัตริย์
ปัจจุบัน: พระบาทสมเด็จพระวชิรเกล้าเจ้าอยู่หัว
ผู้แต่งตั้ง: การสืบราชสันตติวงศ์
หัวหน้ารัฐบาล
คำเรียก: นายกรัฐมนตรี
ปัจจุบัน: แพทองธาร ชินวัตร
ผู้แต่งตั้ง: พระมหากษัตริย์ตามการลงมติเลือกของสภาผู้แทนราษฎร
คณะรัฐมนตรี
คำเรียก: คณะรัฐมนตรีไทย
ชุดปัจจุบัน: คณะที่ 64
หัวหน้า: นายกรัฐมนตรี
รองหัวหน้า: รองนายกรัฐมนตรี
ผู้แต่งตั้ง: พระมหากษัตริย์ตามความเห็นชอบของนายกรัฐมนตรี
สำนักงานใหญ่: ทำเนียบรัฐบาล
กระทรวง: 20
ฝ่ายตุลาการ
ศาล: ศาลไทย
ศาลฎีกา
ประธานศาล: อโนชา ชีวิตโสภณ
ที่ตั้งศาล: ที่ทำการศาลฎีกา เขตพระนคร กรุงเทพมหานคร
ศาลปกครองสูงสุด
ประธานศาล: วรพจน์ วิศรุตพิชญ์
ที่ตั้งศาล: ศูนย์ราชการเฉลิมพระเกียรติ 80 พรรษา 5 ธันวาคม 2550 เขตหลักสี่ กรุงเทพมหานคร
ศาลรัฐธรรมนูญ
ประธานศาล: นครินทร์ เมฆไตรรัตน์
ที่ตั้งศาล: ศูนย์ราชการเฉลิมพระเกียรติ 80 พรรษา 5 ธันวาคม 2550 เขตหลักสี่ กรุงเทพมหานคร
ประเทศไทยเป็นรัฐเดี่ยวซึ่งมีการปกครองในกรอบประชาธิปไตยระบบรัฐสภาภายใต้ราชาธิปไตยภายใต้รัฐธรรมนูญ โดยที่พระมหากษัตริย์ ซึ่งปัจจุบันคือพระบาทสมเด็จพระวชิรเกล้าเจ้าอยู่หัว เป็นประมุขแห่งรัฐ ส่วนนายกรัฐมนตรี ซึ่งปัจจุบันคือ แพทองธาร ชินวัตร เป็นหัวหน้ารัฐบาล รัฐบาลไทยเป็นผู้ใช้อำนาจบริหาร อำนาจนิติบัญญัติอยู่กับรัฐสภาไทย ซึ่งแบ่งเป็นสองสภาได้แก่ สภาผู้แทนราษฎรและวุฒิสภา ฝ่ายตุลาการเป็นอิสระจากฝ่ายบริหารและนิติบัญญัติ โดยมีประธานศาลฎีกา ประธานศาลปกครองสูงสุด และประธานศาลรัฐธรรมนูญเป็นประมุขในส่วนของตน
ระบบการเมืองของไทยส่วนใหญ่อยู่ในระบบหลายพรรคการเมือง ทำให้เกิดรัฐบาลผสมและรัฐบาลฝ่ายข้างน้อยซึ่งเป็นคุณลักษณะที่เกิดได้บางครั้งในการเมืองระบบรัฐสภา ระบบการเลือกตั้งแบบแบ่งเขตคะแนนสูงสุดที่ใช้ในรัฐธรรมนูญฉบับปี 2540 ทำให้เกิดระบบสองพรรคการเมือง ซึ่งพรรคไทยรักไทยและพรรคประชาธิปัตย์เป็นสองพรรคใหญ่ที่ครองที่นั่งในรัฐสภา อย่างไรก็ดี หลังรัฐธรรมนูญฉบับปี 2560 การเมืองไทยกลับเข้าสู่ระบบหลายพรรคการเมืองอีกครั้ง
พัฒนาการการเมืองไทยเต็มไปด้วยเหตุการณ์รัฐประหารและการเปลี่ยนแปลงรัฐธรรมนูญ ประเทศไทยมีรัฐประหารมากที่สุดในโลกในประวัติศาสตร์ร่วมสมัย พระมหากษัตริย์ยังคงมีพระราชอำนาจเหนือการเมืองในทางพฤตินัย และบทบาทดังกล่าวชัดเจนขึ้นหลังการมีส่วนและสนับสนุนรัฐประหารในประเทศไทย พ.ศ. 2549
อีโคโนมิสต์อินเทลลิเจนซ์ยูนิตจัดประเทศไทยเป็น "กึ่งอำนาจนิยม" ใน พ.ศ. 2561"
พระมหากษัตริย์

บทความหลัก: พระมหากษัตริย์ไทย
พระมหากษัตริย์ไทย ซึ่งปัจจุบันได้แก่ พระบาทสมเด็จพระวชิรเกล้าเจ้าอยู่หัว เป็นประมุขแห่งรัฐของไทย ทรงเป็นผู้ใช้อำนาจอธิปไตยแทนปวงชนชาวไทยทางอำนาจสามฝ่ายของรัฐบาล ตามรัฐธรรมนูญ พระมหากษัตริย์ทรงเป็นพุทธมามกะ อัครศาสนูปถัมภก และจอมทัพไทย พระมหากษัตริย์ทรงมีคณะองคมนตรีทำหน้าที่ถวายความเห็นในพระราชกรณียกิจที่พระมหากษัตริย์ทรงปรึกษา และมีหน้าที่ตามที่บัญญัติไว้ในรัฐธรรมนูญ
รัฐธรรมนูญแห่งราชอาณาจักรไทย พุทธศักราช 2560 กำหนดให้พระมหากษัตริย์มีอำนาจสถาปนาและถอดถอนฐานันดรศักดิ์และพระราชทานและเรียกคืนเครื่องราชอิสริยาภรณ์ แต่งตั้งและให้องคมนตรีพ้นจากตำแหน่ง แต่งตั้งและให้ข้าราชการในพระองค์พ้นจากตำแหน่ง
ในทางกฎหมายพระมหากษัตริย์ไทยทรงมีพระราชอำนาจจำกัดตามรัฐธรรมนูญ อย่างไรก็ดี การกระทำดังกล่าวไม่ได้ทำลายพระราชอำนาจโดยพฤตินัย ธงทอง จันทรางศุ เขียนถึงพระราชอำนาจนี้ว่า "แม้ว่าพระราชอำนาจดังกล่าวจะมิได้บัญญัติเป็นลายลักษณ์อักษรไว้ในรัฐธรรมนูญฉบับใดก็ตาม แต่ก็เป็นธรรมเนียมปฏิบัติที่เข้าใจตรงกันของทุกฝ่ายที่เกี่ยวข้องว่าเป็นพระราชอำนาจที่มีอยู่จริง และอาจกล่าวได้ว่าเป็นพระราชอำนาจส่วนที่สำคัญที่สุดในทางกฎหมายรัฐธรรมนูญเท่าที่ปรากฏในปัจจุบัน" ทั้งยังทรงมีบทบาททางการเมืองไทยโดยเห็นได้จากการแทรกแซงในวิกฤตการณ์การเมือง และบางทีก็แทรกแซงการเมืองโดยตรงด้วย เช่น ในการรับรองคณะรัฐประหาร ซึ่งก็ปรากฏว่าบางทีพระมหากษัตริย์ก็ไม่รับรองคณะรัฐประหารเหมือนกันดังกบฏยังเติร์กในปี 2524
การสืบราชสันตติวงศ์เป็นไปตามกฎมณเฑียรบาลว่าด้วยการสืบราชสันตติวงศ์ พระพุทธศักราช 2467 การแก้ไขเพิ่มเติมกฎมณเฑียรบาลดังกล่าวเป็นพระราชอำนาจของพระมหากษัตริย์ การสืบราชสันตติวงศ์มีลักษณะเป็นการโอนจากบิดาสู่บุตรตามหลักบุตรคนหัวปีเฉพาะที่เป็นชาย แต่รัฐธรรมนูญแห่งราชอาณาจักรฉบับปัจจุบันเปิดให้เสนอพระนามพระราชธิดาขึ้นสืบราชบัลลังก์ได้ ในกรณีที่พระมหากษัตริย์มิได้ทรงตั้งรัชทายาทไว้
สภานิติบัญญัติ

บทความหลัก: รัฐสภาไทย
รัฐสภาไทยเป็นผู้ใช้อำนาจนิติบัญญัติ เป็นสภาระบบสองสภา อันประกอบด้วยสภาผู้แทนราษฎรและวุฒิสภา รัฐสภามีหน้าที่อนุมัติงบประมาณและตรวจสอบการทำงานของรัฐบาล เช่นเดียวกับระบบรัฐสภาส่วนใหญ่ อำนาจนิติบัญญัติส่วนใหญ่เป็นสิทธิของสภาล่างคือสภาผู้แทนราษฎร ประธานสภาผู้แทนราษฎรเป็นประธานรัฐสภาโดยตำแหน่ง
สภานิติบัญญัติ > สภาผู้แทนราษฎร

บทความหลัก: สภาผู้แทนราษฎรไทย
ตามรัฐธรรมนูญแห่งราชอาณาจักรไทย พุทธศักราช 2560 สภาผู้แทนราษฎรไทยประกอบด้วยสมาชิก 500 คน ซึ่งได้รับการเลือกตั้งแบบจัดสรรปันส่วนผสม คือ สมาชิก 350 คนได้รับการเลือกตั้งในระบบแบ่งเขตคะแนนสูงสุด และ 150 คนมาจากระบบบัญชีรายชื่อโดยใช้ระบบที่นั่งปรับระดับ (leveling seat) ซึ่งยึดตามระบบการเลือกตั้งของประเทศเยอรมนี สมาชิกมีวาระ 4 ปีหรือจนมีการยุบสภาผู้แทนราษฎร
สภาผู้แทนราษฎรสามารถริเริ่มร่างพระราชบัญญัติ มีอำนาจให้สัตยาบันหรือปฏิเสธพระราชกฤษฎีกาที่ออกโดยฝ่ายบริหาร ลงมติเลือกนายกรัฐมนตรี ลงมติไม่ไว้วางใจนายกรัฐมนตรี ในขณะเดียวกัน นายกรัฐมนตรีมีอำนาจยุบสภาผู้แทนราษฎร และให้จัดการเลือกตั้งใหม่
สภานิติบัญญัติ > วุฒิสภา

บทความหลัก: วุฒิสภาไทย
วุฒิสภาเป็นสภาสูง ตามรัฐธรรมนูญแห่งราชอาณาจักรไทย พุทธศักราช 2560 มีสมาชิก 250 คนมาจากการแต่งตั้งทั้งหมด โดยคณะรักษาความสงบแห่งชาติ คณะผู้ยึดอำนาจการปกครองในรัฐประหารเมื่อปี 2557 เป็นผู้แต่งตั้ง 194 คน เป็นโดยตำแหน่ง 6 คน และมาจากการสรรหาจากกลุ่มอาชีพ 50 คน สมาชิกมีวาระ 5 ปี วุฒิสภาไทยที่วาระสั้นที่สุดได้แก่ วุฒิสภาไทย ชุดที่ 11
วุฒิสภามีอำนาจน้อยกว่าสภาผู้แทนราษฎร กล่าวคือ สามารถใช้สิทธิยับยั้งร่างกฎหมายได้ แต่สภาผู้แทนราษฎรสามารถกลับสิทธิยับยั้งดังกล่าว ทั้งนี้ รัฐธรรมนูญให้อำนาจสมาชิกวุฒิสภาพิจารณากฎหมายที่เกี่ยวข้องกับแผนยุทธศาสตร์ชาติ 20 ปี และบทเฉพาะกาลของรัฐธรรมนูญที่ได้รับมติเห็นชอบเมื่อครั้งการลงประชามติในปี 2559 ให้อำนาจสมาชิกวุฒิสภาชุดแรกตามรัฐธรรมนูญฉบับนี้ลงมติเลือกนายกรัฐมนตรีร่วมกับสภาผู้แทนราษฎร ทำให้มีการตั้งข้อสังเกตว่าวุฒิสภาตามรัฐธรรมนูญดังกล่าวเป็นการสืบทอดอำนาจของคณะรักษาความสงบแห่งชาติในปัจจุบัน ประเทศไทยอยู่ใน วุฒิสภาไทย ชุดที่ 13
ฝ่ายบริหาร

บทความหลัก: คณะรัฐมนตรีไทย และ ราชการส่วนกลาง (ประเทศไทย)
รัฐธรรมนูญกำหนดให้พระมหากษัตริย์ทรงใช้อำนาจบริหารผ่านคณะรัฐมนตรี นายกรัฐมนตรีเป็นหัวหน้ารัฐบาลและประมุขฝ่ายบริหารโดย เศรษฐา ทวีสิน เป็นนายกรัฐมนตรีตั้งแต่ 22 สิงหาคม พ.ศ. 2566 นายกรัฐมนตรีมาจากการลงมติของสมาชิกสภาผู้แทนราษฎรไทย ชุดที่ 26 (และวุฒิสภาชุดแรกหลังรัฐธรรมนูญปี 2560) โดยใช้คะแนนเสียงข้างมาก ปกติรัฐธรรมนูญฉบับปัจจุบันกำหนดให้นายกรัฐมนตรีต้องมาจากรายชื่อบุคคลที่พรรคการเมืองเสนอ ซึ่งบุคคลนั้นไม่จำเป็นต้องได้รับเลือกตั้งและไม่จำเป็นที่จะต้องเป็นสมาชิกพรรคการเมือง
เช่นเดียวกับการปกครองระบบรัฐสภาในประเทศอื่น (โดยเฉพาะอย่างยิ่งประเทศที่ยึดระบบเวสต์มินสเตอร์ของสหราชอาณาจักร) ฝ่ายบริหารต้องรับผิดชอบต่อรัฐสภา หากรัฐสภาผ่านมติไม่ไว้วางใจ รัฐบาลจะต้องลาออกทั้งคณะหรือมีการยุบสภาผู้แทนราษฎรแล้วจัดการเลือกตั้งทั่วไปใหม่ อย่างไรก็ดี ในทางปฏิบัติ สมาชิกรัฐสภาถูกควบคุมอย่างเข้มงวดโดยผู้คุมเสียงในสภา (whip) ซึ่งพยายามคอยดูให้แน่ใจว่าสมาชิกออกเสียงตามนโยบายของพรรค หากรัฐบาลครองเสียงข้างมากในสภาแล้ว ย่อมมีโอกาสน้อยที่จะแพ้คะแนนเสียงจนไม่สามารถผ่านกฎหมายได้
นายกรัฐมนตรีเป็นหัวหน้าคณะรัฐมนตรี พระมหากษัตริย์ทรงแต่งตั้งคณะรัฐมนตรีตามคำแนะนำของนายกรัฐมนตรี คณะรัฐมนตรีประกอบด้วยรัฐมนตรีไม่เกิน 35 คน ปัจจุบันประเทศไทยมีหน่วยงานระดับกระทรวงหรือเทียบเท่าจำนวนทั้งสิ้น 20 กระทรวง สมาชิกคณะรัฐมนตรีมีความรับผิดชอบร่วมกัน หมายความว่า เห็นชอบกับมติคณะรัฐมนตรีทุกมติ
ฝ่ายตุลาการ

บทความหลัก: ศาลไทย
การปกครองส่วนท้องถิ่น

บทความหลัก: การปกครองส่วนท้องถิ่น (ประเทศไทย)
ณ วันที่ 8 กันยายน พ.ศ. 2563 มีองค์กรปกครองส่วนท้องถิ่นทั้งสิ้น 7,850 แห่ง
พรรคการเมือง

ดูเพิ่ม: รายชื่อพรรคการเมืองในประเทศไทย
ณ 3 กุมภาพันธ์ 2566 มีพรรคการเมืองจดทะเบียนในประเทศไทยทั้งหมด 86 พรรคและยังมีสถานะเป็นพรรคการเมือง
ระบบพรรคการเมืองของไทยส่วนใหญ่เป็นระบบหลายพรรค กล่าวคือ มักไม่ค่อยมีพรรคการเมืองพรรคเดียวครองเสียงข้างมากในสภาจนสามารถตั้งรัฐบาลเพียงพรรคเดียวได้ การจัดตั้งรัฐบาลจึงต้องอาศัยพรรคการเมืองหลายพรรคที่เรียกว่า รัฐบาลผสมหรือรัฐบาลฝ่ายข้างน้อย
ภายหลังรัฐธรรมนูญปี 2540 ได้สร้างระบบการเลือกตั้งใหม่ ซึ่งใช้ระบบเลือกตั้งแบบเขตละคน ส่งผลให้พรรคใหญ่ได้เปรียบในการเลือกตั้ง ทำให้ระบบการเมืองมีแนวโน้มเปลี่ยนไปเป็นระบบสองพรรค ซึ่งในช่วงพุทธทศวรรษ 2540 พรรคไทยรักไทย  (ต่อมาคือ พรรคพลังประชาชนและพรรคเพื่อไทย) และพรรคประชาธิปัตย์ เป็นสองพรรคการเมืองใหญ่สุดในสภา
รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ 1) พุทธศักราช 2564 ฉบับปัจจุบันกำหนดรูปแบบการเลือกตั้งแบบจัดสรรปันส่วนผสม ทำให้ในปี 2566 ได้พรรคการเมืองจำนวน 18 พรรคได้รับที่นั่งในสภาผู้แทนราษฎร
การเปลี่ยนแปลงครั้งสำคัญ

ในเดือนกันยายนถึงธันวาคม พ.ศ. 2567 ได้เกิดเรื่องที่หลายฝ่ายตกใจเป็นอย่างมาก เมื่อพรรคประชาธิปัตย์เข้าร่วมรัฐบาลกับพรรคเพื่อไทย นอกจากนั้น แพทองธาร ชินวัตร ยังให้ตำแหน่งรัฐมนตรี แก่ พลตำรวจเอก เพิ่มพูน ชิดชอบ พี่ชาย เนวิน ชิดชอบ ต่อมานาย จตุพร พรหมพันธุ์ และนาย สนธิ ลิ้มทองกุล ได้ประกาศว่าจะจัดตั้งมวลชนขับไล่รัฐบาล อีกเหตุการณ์ที่ทำให้หลายฝ่ายตกใจคือนาย เนวิน ชิดชอบ มีกำหนดการเข้าพบ ทักษิณ ชินวัตร สาเหตุที่หลายฝ่ายตกใจมากเพราะพรรคประชาธิปัตย์เป็นศัตรูกับพรรคเพื่อไทย จตุพร พรหมพันธุ์ เป็นศัตรูกับ นาย สนธิ ลิ้มทองกุล และ นาย เนวิน ชิดชอบ ก็เป็นศัตรูกับ ทักษิณ ชินวัตร กันมาตลอดยาวนานกว่าทศวรรษการเมืองไทยช่วงปลายปี พ.ศ. 2567 ถูกกล่าวถึงว่าเป็นยุคของสีน้ำเงินกล่าวคือยุคที่พรรคภูมิใจไทยมีอำนาจมากที่สุด ผ่าน วุฒิสภาไทย ชุดที่ 13 อีกทั้งมีอำนาจใน คณะรัฐมนตรีไทย คณะที่ 64 รวมถึงข้าราชการประจำกระทรวงมหาดไทย (ประเทศไทย)
ตระกูลชินวัตร

การเมืองไทยนั้นตระกูลชินวัตร มีบทบาททางการเมืองไทยมากที่สุดกล่าวคือ
มีนายกรัฐมนตรีนามสกุลชินวัตรมากถึงสามคน ที่สุดแล้วฝ่ายที่ต่อต้าน ทักษิณ ชินวัตร ก็ไม่ประสบความสำเร็จเช่นเดียวกันเนื่องจากมีพระบรมราชโองการอภัยโทษโดยลดโทษจำคุกลงเหลือเพียงหนึ่งปีภายหลังที่ ทักษิณ ชินวัตร มาถึง ท่าอากาศยานนานาชาติดอนเมืองเพียง 10 วันเท่านั้น การเมืองไทยเกิดการชุมนุมหลายครั้งที่อ้างว่าจะกำจัดอิทธิพลของ ทักษิณ ชินวัตร ที่แต่สุดแล้ว แม้แต่ลูกพรรคของ พลเอก ประวิตร วงษ์สุวรรณ และ พลเอก ประยุทธ์ จันทร์โอชา ยังให้เสียงสนับสนุน แพทองธาร ชินวัตร เป็นนายกรัฐมนตรี ในทางการเมืองตระกูลชินวัตรปกครองประเทศไทยยาวนานกว่า 9 ปี โดยเป็นที่รับทราบว่า เศรษฐา ทวีสิน และ ภูมิธรรม เวชยชัยได้รับการสนับสนุนอย่างดีจากตระกูลชินวัตร
ความสัมพันธ์ระหว่างประเทศ

บทความหลัก: ความสัมพันธ์ระหว่างประเทศของไทย
นโยบายการต่างประเทศของไทยรวมไปถึงการสนับสนุนอาเซียน เน้นเสถียรภาพในภูมิภาค และให้ความสำคัญกับสัมพันธภาพอันยาวนานกับสหรัฐ
ประเทศไทยเข้าไปมีบทบาทเต็มในองค์กรทั้งระดับภูมิภาคและระดับระหว่างประเทศ โดยได้พัฒนาความสัมพันธ์ใกล้ชิดกับประเทศสมาชิกอาเซียน ซึ่งมีการจัดการประชุมรัฐมนตรีกระทรวงการต่างประเทศและกระทรวงเศรษฐกิจทุกปี ความร่วมมือในภูมิภาคกำลังดำเนินการทั้งในด้านเศรษฐกิจ การค้า การธนาคาร การเมืองและวัฒนธรรม ประเทศไทยยังได้ส่งทหารเข้าร่วมในกองกำลังนานาชาติในติมอร์ตะวันออก, อัฟกานิสถาน, อิรัก, บุรุนดี และปัจจุบัน ในดาร์ฟูร์ ประเทศซูดาน อีกด้วย
ความสัมพันธ์ระหว่างประเทศ > การเข้าร่วมองค์การการเมืองระหว่างประเทศ

ADB, APEC, ARF, ASEAN, BIMSTEC, BIS, CD, CICA, CP, EAS, FAO, G-77, IAEA, IBRD, ICAO, ICC (national committees), ICRM, IDA, IFAD, IFC, IFRCS, IHO, ILO, IMF, IMO, IMSO, Interpol, IOC, IOM, IPU, ISO, ITSO, ITU, ITUC (NGOs), MIGA, NAM, OAS (observer), OIC (observer), OIF (observer), OPCW, OSCE (partner), PCA, PIF (partner), UN, UNAMID, UNCTAD, UNESCO, UNHCR, UNIDO, UNMOGIP, UNOCI, UNWTO, UPU, WCO, WFTU (NGOs), WHO, WIPO, WMO, WTO
ปัญหาการเมืองปัจจุบัน > บทบาทของกองทัพ

ใน พ.ศ. 2567 เกิดกระแสเรียกร้องรัฐประหารในประเทศไทยอีกครั้ง เนื่องจาก ทักษิณ ชินวัตร ถูกอัยการสูงสุดฟ้องร้องว่ากระทำการผิดกฎหมายความผิดต่อองค์พระมหากษัตริย์ไทย รวมทั้งรัฐบาลมีโครงการกู้มาแจก และนายกรัฐมนตรีแต่งตั้งทนายถุงขนมสองล้าน เป็นรัฐมนตรีประจำสำนักนายกรัฐมนตรี ด้านผู้นำเหล่าทัพเลือกที่จะเงียบมากกว่าปฏิเสธว่าจะไม่มีการรัฐประหาร ส่งผลให้ดัชนีตลาดหลักทรัพย์แห่งประเทศไทยปรับตัวลงต่ำที่สุดในรอบ 4 ปี
ปัญหาการเมืองปัจจุบัน > ความผิดต่อองค์พระมหากษัตริย์

บทความหลัก: ความผิดต่อองค์พระมหากษัตริย์ไทย
ความผิดต่อองค์พระมหากษัตริย์ไทยอยู่ในประมวลกฎหมายอาญา มาตรา 112 บัญญัติไว้ว่า "ผู้ใดหมิ่นประมาท ดูหมิ่น หรือแสดงความอาฆาตมาดร้ายพระมหากษัตริย์ พระราชินี รัชทายาท หรือผู้สำเร็จราชการแทนพระองค์ ต้องระวางโทษจำคุกตั้งแต่ 3 ปีถึง 15 ปี" กฎหมายไทยสมัยใหม่บรรจุความผิดต่อองค์พระมหากษัตริย์ครั้งแรกในกฎหมายลักษณะอาญา ร.ศ. 127 (พ.ศ. 2453), มีการเพิ่มให้การ "ดูหมิ่น" เป็นความผิด และเป็นความผิดต่อความมั่นคงของรัฐในประมวลกฎหมายอาญา พ.ศ. 2499 และมีการเพิ่มโทษครั้งล่าสุดในปี 2519 ในประมวลกฎหมายไม่มีนิยามว่าพฤติการณ์แบบใดเข้าข่าย "หมิ่นประมาท" หรือ "ดูหมิ่น" มีการตีความอย่างกว้างขวางซึ่งสะท้อนสถานะอันล่วงละเมิดมิได้ของพระมหากษัตริย์ เฉกเช่นพระมหากษัตริย์ในสมัยศักดินาหรือสมบูรณาญาสิทธิราช ธานินทร์ กรัยวิเชียร อดีตนายกรัฐมนตรี ยังตีความว่า กฎหมายห้ามครอบคลุมถึงการวิจารณ์โครงการอันเนื่องมาจากพระราชดำริ สถาบันพระมหากษัตริย์ ราชวงศ์จักรีและพระมหากษัตริย์ไทยทุกพระองค์ มีข้อโต้แย้งว่า ความผิดต่อองคมนตรีเข้าข่ายความผิดนี้หรือไม่ อนึ่ง ในปี 2556 ศาลฎีกาวินิจฉัยว่า กฎหมายคุ้มครองพระมหากษัตริย์ในอดีตทุกพระองค์ด้วย
มีการตีความ "ดูหมิ่น" กว้างขวางมากขึ้นนับแต่พุทธทศวรรษ 2520 คณะรัฐประหารมักอ้างกรณีความผิดต่อองค์พระมหากษัตริย์เพื่อรัฐประหาร หลังรัฐประหารเมื่อปี 2549 มีการพิจารณาความผิดดังกล่าวมากขึ้นอย่างที่ไม่เคยมีมาก่อน หลังรัฐประหารปี 2557 มีการเปลี่ยนให้ศาลทหารพิจารณาคดีดังกล่าว และในปี 2558 ลงโทษจำคุกจำเลยคนหนึ่ง 60 ปี แต่ลดโทษเหลือกึ่งหนึ่งเพราะยอมรับสารภาพ นับเป็นโทษสูงสุดที่เคยมีมา อีกทั้งมีการพิจารณาคดีลับด้วย กฎหมายนี้ถูกวิพากษ์วิจารณ์ว่า "โหดร้ายป่าเถื่อน" บ่อนทำลายกฎหมายไทย ละเมิดกฎหมายระหว่างประเทศ ใช้เป็นเครื่องมือทางการเมืองและทำลายสถาบันพระมหากษัตริย์ บางฝ่ายออกมาเรียกร้องให้มีการแก้ไขหรือยกเลิกกฎหมายนี้ ส่วนพระบาทสมเด็จพระปรมินทรมหาภูมิพลอดุลยเดชมีพระราชดำรัสว่า สามารถวิจารณ์พระองค์ได้และไม่เคยตรัสให้เอาผู้วิจารณ์เข้าคุก
ในปี พ.ศ. 2567 การเสนอแก้ไขหรือยกเลิกกฎหมายมาตรา 112 ส่งผลให้พรรคก้าวไกลถูกยุบพรรค ศาลรัฐธรรมนูญระบุในคำวินิจฉัยว่าพรรคก้าวไกลเจตนาเซาะกร่อนบ่อนทำลายสถาบันพระมหากษัตริย์หรือทำให้อ่อนแอลง อันนำไปสู่การล้มล้างการปกครองระบอบประชาธิปไตยอันมีพระมหากษัตริย์ทรงเป็นประมุขในที่สุด
ปัญหาการเมืองปัจจุบัน > ความไม่สงบในชายแดนภาคใต้

บทความหลัก: ความไม่สงบในชายแดนภาคใต้ของประเทศไทย
สถานการณ์ความไม่สงบในชายแดนภาคใต้ของประเทศไทยกำลังดำเนินอยู่ในสามจังหวัด คือ จังหวัดปัตตานี ยะลาและนราธิวาส และบางอำเภอของจังหวัดสงขลา ระหว่างรัฐไทยกับกลุ่มก่อความไม่สงบหลายกลุ่ม อย่างไรก็ดี บางครั้งมีการลุกลามมาถึงบางอำเภอของจังหวัดสงขลา เหตุการณ์บานปลายหลังปี พ.ศ. 2544 โดยมีการกลับกำเริบในปี 2547 ระหว่างปี 2547–2554 มีผู้เสียชีวิต 4,500 คนและได้รับบาดเจ็บ 9,000 คน ลักษณะการก่อเหตุมีจุดมุ่งหมายเพื่อแก้แค้นมากขึ้น และเป็นการโจมตีไม่เลือกลดลง กลุ่มก่อความไม่สงบในระยะแรกมีเป้าหมายเพื่อแยกตัวออกเป็นอิสระ เช่น BNPP และ PULO ผู้นำท้องถิ่นเรียกร้องอัตตาณัติระดับหนึ่งแก่ภูมิภาคปัตตานีอย่างต่อเนื่อง และขบวนการผู้ก่อการกำเริบแยกตัวออกบางส่วนเรียกร้องให้มีการเจรจาสันติภาพ อย่างไรก็ดี หลังความรุนแรงรอบใหม่ในปี 2544 แม้ยังไม่ทราบกลุ่มก่อความไม่สงบแน่ชัด แต่มีการชี้ว่า GMIP, BRN-C และ RKK (กลุ่มติดอาวุธของ BRN) เป็นผู้นำการก่อเหตุ ซึ่งบางรายงานระบุว่ากลุ่มเหล่านี้ไม่ได้ต้องการแยกตัวเป็นอิสระ แต่ต้องการทำให้ภูมิภาคปัตตานีปกครองไม่ได้
ภูมิภาคสามจังหวัดภาคใต้ดังกล่าวนั้นเดิมเป็นรัฐสุลต่านปตานีซึ่งปกครองตนเองมาก่อน จนเมื่อมีการกลืนวัฒนธรรมทำให้เกิดความขัดแย้งเริ่มตั้งแต่ปี 2491 เป็นการก่อกำเริบการแยกออกทางเชื้อชาติและศาสนาในภูมิภาคมลายูปัตตานี มีความรุนแรงเพื่อแบ่งแยกดินแดนระดับต่ำในภูมิภาคดังกล่าวแล้วหลายทศวรรษ
เชิงอรรถ

↑  ในรัฐธรรมนูญเรียก "ประชาธิปไตยอันมีพระมหากษัตริย์ทรงเป็นประมุข"
↑  เริ่มใช้เมื่อ 5 สิงหาคม 2562 แม้ยังก่อสร้างไม่แล้วเสร็จ
ดูเพิ่ม

ขบวนการนักศึกษาในประเทศไทย
แหล่งข้อมูลอื่น

การเมืองไทย ที่เว็บไซต์ Curlie
หน้าหลัก เก็บถาวร 2019-09-20 ที่ เวย์แบ็กแมชชีน, ฐานข้อมูลการเมืองการปกครอง สถาบันพระปกเกล้า
สมัยพระยาพหลพลพยุหเสนา ยังไม่อนุญาตให้จัดตั้งพรรคการเมือง
สมัยสฤษดิ์ ธนะรัชต์ นายกรัฐมนตรีเป็นผู้ใช้อำนาจอธิปไตยโดยไม่มีการแยกใช้อำนาจ
เปรม ติณสูลานนท์เป็นนากยรัฐมนตรี 8 ปีในระบอบ "ประชาธิปไตยครึ่งใบ"
อนุสาวรีย์ประชาธิปไตย
รายชื่อโรงเรียนประจำจังหวัดในประเทศไทย

รายชื่อโรงเรียนประจำจังหวัดในประเทศไทย เป็นบทความที่รวบรวมรายชื่อโรงเรียนประจำจังหวัดโดยจำแนกตามจังหวัด
ภาคเหนือ

| จังหวัด | ชื่อโรงเรียน | ก่อตั้ง | หมายเหตุ |
| --- | --- | --- | --- |
| เชียงราย | โรงเรียนสามัคคีวิทยาคม | พ.ศ. 2451 |  |
| เชียงราย | โรงเรียนดำรงราษฎร์สงเคราะห์ | พ.ศ. 2476 |  |
| เชียงใหม่ | โรงเรียนยุพราชวิทยาลัย | พ.ศ. 2432 |  |
| เชียงใหม่ | โรงเรียนวัฒโนทัยพายัพ | พ.ศ. 2449 |  |
| เชียงใหม่ | โรงเรียนกาวิละวิทยาลัย | พ.ศ. 2521 |  |
| น่าน | โรงเรียนศรีสวัสดิ์วิทยาคาร | พ.ศ. 2450 |  |
| น่าน | โรงเรียนสตรีศรีน่าน | พ.ศ. 2468 |  |
| พะเยา | โรงเรียนพะเยาพิทยาคม | พ.ศ. 2479 | เป็นโรงเรียนประจำจังหวัดโดยพฤตินัยหลังจากการจัดตั้งจังหวัดพะเยาเมื่อปี พ.ศ. 2520 |
| แพร่ | โรงเรียนพิริยาลัยจังหวัดแพร่ | พ.ศ. 2444 |  |
| แพร่ | โรงเรียนนารีรัตน์จังหวัดแพร่ | พ.ศ. 2464 |  |
| แม่ฮ่องสอน | โรงเรียนห้องสอนศึกษา | พ.ศ. 2445 |  |
| ลำปาง | โรงเรียนบุญวาทย์วิทยาลัย | พ.ศ. 2441 |  |
| ลำปาง | โรงเรียนลำปางกัลยาณี | พ.ศ. 2458 |  |
| ลำพูน | โรงเรียนจักรคำคณาทร จังหวัดลำพูน | พ.ศ. 2447 |  |
| ลำพูน | โรงเรียนส่วนบุญโญปถัมภ์ ลำพูน | พ.ศ. 2472 |  |
| อุตรดิตถ์ | โรงเรียนอุตรดิตถ์ | พ.ศ. 2452 |  |
| อุตรดิตถ์ | โรงเรียนอุตรดิตถ์ดรุณี | พ.ศ. 2463 |  |
ภาคตะวันออก

| จังหวัด | ชื่อโรงเรียน | ก่อตั้ง | หมายเหตุ |
| --- | --- | --- | --- |
| จันทบุรี | โรงเรียนเบญจมราชูทิศ จังหวัดจันทบุรี | พ.ศ. 2454 |  |
| จันทบุรี | โรงเรียนศรียานุสรณ์ | พ.ศ. 2462 |  |
| ฉะเชิงเทรา | โรงเรียนเบญจมราชรังสฤษฎิ์ | พ.ศ. 2435 |  |
| ฉะเชิงเทรา | โรงเรียนดัดดรุณี | พ.ศ. 2458 |  |
| ชลบุรี | โรงเรียนชลราษฎรอำรุง | พ.ศ. 2441 |  |
| ชลบุรี | โรงเรียนชลกันยานุกูล | พ.ศ. 2458 |  |
| ตราด | โรงเรียนตราษตระการคุณ | พ.ศ. 2442 |  |
| ตราด | โรงเรียนสตรีประเสริฐศิลป์ | พ.ศ. 2479 |  |
| ปราจีนบุรี | โรงเรียนปราจิณราษฎรอำรุง | พ.ศ. 2456 |  |
| ปราจีนบุรี | โรงเรียนปราจีนกัลยาณี | พ.ศ. 2460 |  |
| ระยอง | โรงเรียนระยองวิทยาคม | พ.ศ. 2442 | เดิมชื่อโรงเรียนประจำจังหวัดระยอง “ระยองมิตรอุปถัมภ์” ต่อมาเมื่อวันที่ 5 สิงหาคม พ.ศ. 2514 ได้มีการยุบโรงเรียนสตรีประจำจังหวัดระยอง “บุญศิริบำเพ็ญ” ซึ่งก่อตั้งเมื่อวันที่ 1 กรกฎาคม พ.ศ. 2463 มารวมและเปลี่ยนชื่อใหม่เป็น "โรงเรียนระยองวิทยาคม" |
| สระแก้ว | โรงเรียนสระแก้ว | พ.ศ. 2501 | เป็นโรงเรียนประจำจังหวัดโดยพฤตินัยหลังจากการจัดตั้งจังหวัดสระแก้วเมื่อปี พ.ศ. 2536 |
ภาคตะวันตก

| จังหวัด | ชื่อโรงเรียน | ก่อตั้ง | หมายเหตุ |
| --- | --- | --- | --- |
| กาญจนบุรี | โรงเรียนวิสุทธรังษี | พ.ศ. 2447 |  |
| กาญจนบุรี | โรงเรียนกาญจนานุเคราะห์ | พ.ศ. 2472 |  |
| ตาก | โรงเรียนตากพิทยาคม | พ.ศ. 2443 |  |
| ตาก | โรงเรียนผดุงปัญญา | พ.ศ. 2471 |  |
| ประจวบคีรีขันธ์ | โรงเรียนประจวบวิทยาลัย | พ.ศ. 2457 | เดิมชื่อโรงเรียนประจำจังหวัดประจวบคีรีขันธ์ “ประจวบวิทยาลัย” ต่อมาเมื่อวันที่ 23 เมษายน พ.ศ. 2513 ได้มีการยุบโรงเรียนสตรีประจำจังหวัดประจวบคีรีขันธ์ “ประจวบสมบูรณ์” ซึ่งก่อตั้งเมื่อปี พ.ศ. 2485 มารวมและเปลี่ยนชื่อใหม่เป็น "โรงเรียนประจวบวิทยาลัย" |
| เพชรบุรี | โรงเรียนพรหมานุสรณ์จังหวัดเพชรบุรี | พ.ศ. 2444 |  |
| เพชรบุรี | โรงเรียนเบญจมเทพอุทิศจังหวัดเพชรบุรี | พ.ศ. 2460 |  |
| ราชบุรี | โรงเรียนเบญจมราชูทิศ ราชบุรี | พ.ศ. 2429 |  |
| ราชบุรี | โรงเรียนราชโบริกานุเคราะห์ | พ.ศ. 2470 |  |
ภาคใต้

| จังหวัด | ชื่อโรงเรียน | ก่อตั้ง | หมายเหตุ |
| --- | --- | --- | --- |
| กระบี่ | โรงเรียนอำมาตย์พานิชนุกูล | พ.ศ. 2452 | เดิมชื่อโรงเรียนประจำจังหวัดกระบี่ “อำมาตย์พานิชนุกูล” ต่อมาเมื่อวันที่ พ.ศ. 2513 ได้มีการยุบโรงเรียนสตรีประจำจังหวัดกระบี่ “สตรีกระบี่” มารวมและเปลี่ยนชื่อใหม่เป็น "โรงเรียนอำมาตย์พานิชนุกูล" |
| ชุมพร | โรงเรียนศรียาภัย | พ.ศ. 2440 |  |
| ชุมพร | โรงเรียนสอาดเผดิมวิทยา | พ.ศ. 2467 |  |
| ตรัง | โรงเรียนวิเชียรมาตุ | พ.ศ. 2459 |  |
| ตรัง | โรงเรียนสภาราชินี | พ.ศ. 2479 |  |
| นครศรีธรรมราช | โรงเรียนเบญจมราชูทิศ | พ.ศ. 2441 |  |
| นครศรีธรรมราช | โรงเรียนกัลยาณีศรีธรรมราช | พ.ศ. 2461 |  |
| นราธิวาส | โรงเรียนนราธิวาส | พ.ศ. 2456 |  |
| นราธิวาส | โรงเรียนนราสิกขาลัย | พ.ศ. 2483 |  |
| ปัตตานี | โรงเรียนเบญจมราชูทิศ จังหวัดปัตตานี | พ.ศ. 2455 |  |
| ปัตตานี | โรงเรียนเดชะปัตตนยานุกูล | พ.ศ. 2465 |  |
| พังงา | โรงเรียนดีบุกพังงาวิทยายน | พ.ศ. 2471 |  |
| พังงา | โรงเรียนสตรีพังงา | พ.ศ. 2499 |  |
| พัทลุง | โรงเรียนพัทลุง | พ.ศ. 2448 |  |
| พัทลุง | โรงเรียนสตรีพัทลุง | พ.ศ. 2482 |  |
| ภูเก็ต | โรงเรียนภูเก็ตวิทยาลัย | พ.ศ. 2440 |  |
| ภูเก็ต | โรงเรียนสตรีภูเก็ต | พ.ศ. 2452 |  |
| ยะลา | โรงเรียนคณะราษฎรบำรุง จังหวัดยะลา | พ.ศ. 2452 |  |
| ยะลา | โรงเรียนสตรียะลา | พ.ศ. 2469 |  |
| ระนอง | โรงเรียนพิชัยรัตนาคาร | พ.ศ. 2449 |  |
| ระนอง | โรงเรียนสตรีระนอง | พ.ศ. 2483 |  |
| สงขลา | โรงเรียนมหาวชิราวุธ จังหวัดสงขลา | พ.ศ. 2439 |  |
| สงขลา | โรงเรียนวรนารีเฉลิม จังหวัดสงขลา | พ.ศ. 2464 |  |
| สตูล | โรงเรียนสตูลวิทยา | พ.ศ. 2453 | เดิมชื่อโรงเรียนประจำจังหวัดสตูล “สตูลวิทยา” ต่อมาเมื่อวันที่ พ.ศ. 2491 ได้มีการยุบโรงเรียนสตรีประจำจังหวัดสตูล “สตรีสตูล” ซึ่งก่อตั้งเมื่อปี พ.ศ. 2484 มารวมและเปลี่ยนชื่อใหม่เป็น "โรงเรียนสตูลวิทยา" |
| สุราษฎร์ธานี | โรงเรียนสุราษฎร์ธานี | พ.ศ. 2450 |  |
| สุราษฎร์ธานี | โรงเรียนสุราษฎร์พิทยา | พ.ศ. 2482 |  |
ฮารูกะ โทมัตสึ

| ฮารูกะ โทมัตสึ |
| --- | --- |
戸松 遥
เกิด:  (1990-02-04) กุมภาพันธ์ 4, 1990 (35 ปี) อิจิโนมิยะ จังหวัดไอจิ ประเทศญี่ปุ่น
อาชีพ:  นักพากย์  นักแสดง  นักร้อง 
ปีปฏิบัติงาน: 2007–ปัจจุบัน
นายจ้าง: Music Ray'n
ส่วนสูง: 165 ซม.
บุตร: 1
อาชีพทางดนตรี
แนวเพลง:  เจป็อป  Anison 
เครื่องดนตรี: เสียงร้อง
ช่วงปี: 2008–ปัจจุบัน
ค่ายเพลง: Sony Music Entertainment Japan / Music Ray'n (ญี่ปุ่น)
 นักดนตรี
เว็บไซต์: tomatsuharuka.com
ฮารูกะ โทมัตสึ (ญี่ปุ่น: 戸松 遥; โรมาจิ: Tomatsu Haruka) เป็นนักร้องและนักพากย์หญิงในประเทศญี่ปุ่น สังกัด Music Ray'n
ผลงาน > อนิเมะโทรทัศน์

ตัวหนา คือบทที่เป็นตัวเอก หรือตัวเด่นของเรื่อง
ผลงาน > อนิเมะโทรทัศน์ > 2007

Bokurano รับบทเป็น ยามุระ ฟุตาบะ
Engage Planet Kiss Dum รับบทเป็น มายุระ (eps 1, 12)
Gakuen Utopia Manabi Straight! รับบทเป็น นักเรัยน
Les Misérables: Shōjo Cosette รับบทเป็น อังเดรย์
Moetan รับบทเป็น คุโรอิ สุมิ
Shinkyoku Sōkai Polyphonica รับบทเป็น Corticarte Apa Lagranges
Sky Girls รับบทเป็น มากิฮาระ ยาโยอิ
ผลงาน > อนิเมะโทรทัศน์ > 2008

คันนากิ รับบทเป็น นากิ
Kemeko Deluxe! รับบทเป็น M.M.
Kyōran Kazoku Nikki รับบทเป็น Senko Himemiya/Chika Midarezaki
กันดั้มดับเบิลโอ รับบทเป็น Mileina Vashti
Shina Dark รับบทเป็น Garlet Fey Sowauge
ทูเลิฟรู รับบทเป็น ลาล่า ซาตาริน เดวิลลูค
สามพลังป่วนพิทักษ์โลก รับบทเป็น ซันโนมิยะ ชิโฮะ
ผลงาน > อนิเมะโทรทัศน์ > 2009

รักสี่สีของนายซามูไร! รับบทเป็น อิคารุงะ อายาเมะ
Asura Cryin' รับบทเป็น มินาคามิ มิซาโอะ
Basquash รับบทเป็น Rouge
ครอสเกม รับบทเป็น สึชิมะ อาโอบะ
Shinkyoku Soukai Polyphonica Crimson S รับบทเป็น Corticarte Apa Lagranges
White Album รับบทเป็น มานะ มิซุกิ
CANAAN รับบทเป็น ยุนยุน
GA Geijutsuka Art Design Class รับบทเป็น ยามากุจิ คิซารากิ
Yoku Wakaru Gendai Mahō รับบทเป็น Yumiko Cristina Ichinose
Sora no Manimani รับบทเป็น มาคิตะ ฮิเมะ
Nyan Koi! รับบทเป็น คิริชิมะ อาคาริ และ โคโตเนะ
Seitokai no Ichizon รับบทเป็น คานาเดะ มิยาชิโระ
ผลงาน > อนิเมะโทรทัศน์ > 2010

Durarara!! รับบทเป็น คามิจิกะ ริโอะ
Ladies versus Butlers! รับบทเป็น Hedyeh
Motto ToLOVEru -Trouble- รับบทเป็น ลาล่า ซาตาริน เดวิลลูค
Star Driver: Kagayaki no Takuto รับบทเป็น น้องปลา (มิโกะทิศเหนือ)
Mitsudomoe as Hitoha Marui
นักเตะแข้งสายฟ้า รับบทเป็น คุโด ฟุยูกะ / อาโนะ ฟุยูกะ
Ichiban Ushiro no Dai Maou รับบทเป็น เทรุยะ เอย์โกะ
Shiki รับบทเป็น ชิมิซึ เมกุมิ
ผลงาน > อนิเมะโทรทัศน์ > 2011

THE iDOLM@STER เป็น ฮิดากะ ไอ
Mitsudomoe เป็น มารุอิ ฮิโตฮะ
C: The Money of Soul and Possibility Control เป็น มาชู
Ano Hi Mita Hana no Namae o Bokutachi wa Mada Shiranai เป็น อันโจ นารุโกะ
ano natsu de matteru " เป็น "Takatsuki Ichika"
Hanasaku Iroha เป็น วาคุระ ยูอินะ
นักเตะแข้งสายฟ้า GO รับบทเป็น นิชิโซโนะ ชินสุเกะ, คุโด ฟุยูกะ
ผลงาน > อนิเมะโทรทัศน์ > 2012

นักเตะแข้งสายฟ้า GO โครโน สโตน รับบทเป็น นิชิโซโนะ ชินสุเกะ
ซอร์ดอาร์ตออนไลน์  รับบทเป็น 'ยูกิ อาสึนะ'
ผลงาน > อนิเมะโทรทัศน์ > 2014

แฮปปิเนสชาร์จ พรีเคียว! รับบทเป็น ฮิคาวะ อิโอนะ (เคียวฟอร์จูน)
ผลงาน > โอวีเอ

Ichigo Mashimaro รับบทเป็น เด็กนักเรียนหญิง
Tales of Symphonia รับบทเป็น Girl (ep 3)
ทูเลิฟรู รับบทเป็น 'ลาล่า ซาตาริน เดวิลลูค
สามพลังป่วนพิทักษ์โลก OVA รับบทเป็น ซันโนมิยะ ชิโฮะ (2010)